cyanic-selkie/wikianc huggingface dataset:
Proovikivi
Süžee
Tegevus toimub 19. sajandi alguses Toscanas. Varakas noor krahv Asdrubale on poissmees. Ta paneb proo­vile kolm noort leske (markiis Clarice, paruness Aspasia ja leedi Fulvia), kes kõik soovivad temaga abielluda. Seejuures peavad naised tõrjuma ka oma austajate tähelepanu. Clarice on hädas poeet Giocondo lähenemiskatsetega, leedi Fulvia austaja on värsisepitseja Pacuvio ja Aspaiale pakub seltsi ajakirjanik Macrobio. Asdrubalele meeldib kõige rohkem Clarice, kuid ta otsustab panna oma teenija Fabrizio soovitusel kõik naised proovile. Maskeerides end türklaseks, saabub ta iseenda lossi ning teatab, et Asdrubale on talle võlgu suure summa raha. Fulvia ja Aspasia kaotavad otsekohe tema vastu huvi. Vaid Clarice ja poeet Giocondo jäävad tema sõpradeks. Clarice ise soovib kontrollida krahvi truudust. Ta riietab end husaaride kapteniks, teatades, et on Clarice kaksikvend „Lucindo” ning tulnud, et viia oma õnnetu õde lossist minema koju. See paneb krahvi kiiresti tegutsema ning ta teeb Claricele ettepaneku abiellu­da. Fulvia ja Aspasia peavad leppima oma seniste austajatega.
Jõhvi metskond
Jõhvi metskond loodi 1920. aastal Pühajõe, Edise, Kukruse, Toila, Ontika, Järve, Jõhvi, Sompa, Tammiku ja Konju mõisa ning endise Vene Põllupanga Voka mõisa maadele. Kantselei asus Edise mõisas.
Feofan Lebedev
Elukäik
Ta võistles 1912. aastal Stockholmi olümpiamängudel, kus saavutas vabapüssist 3 x 40 lasku 300 meetrilt individuaalselt 54. ja meeskondlikult 7. koha, armeepüssist 20 lasku 300 meetrilt individuaalselt 42. ja 600 meetrilt 74. ning meeskondlikult 9. koha.
1920. aastal asus ta alaliselt Eestisse elama ja töötas sõjakooli lektorina spordi alal.
Ta oli Tallinnas Tondil Eesti esimese 100 m lasketiiru (Tondi lasketiir) rajajaid.
Paerahu
Paerahu on Saare maakonnas Saaremaa vallas Rannaküla küla alal Kõiguste lahes asuv 246 m² suurune saar (rahu). Rahu rannajoone pikkus on 60 meetrit.
Paerahu on Eesti üks väiksemaid ametliku nimetusega meresaari.
Rahu koordinaadid on.
Troy Jollimore
Troy Jollimore (sündinud 1971 Liverpoolis Nova Scotias) on Kanada päritolu filosoof, luuletaja, kirjanduskriitik ja publitsist.
Alates 1993. aastast elab ta USA-s. Ta sai doktorikraadi 1999. aastal Princetoni Ülikoolist Harry Frankfurti ja Gilbert Harmani juhendamisel. Ta on filosoofiaprofessor California Ülikoolis Chicos.
Riho Päts
thumb | Riho Päts
Riho Päts (1934. aastani Richard Päts; 26. juuni 1899 Tartu – 15. jaanuar 1977 Tallinn) oli eesti helilooja, koorijuht, muusikaajakirjanik ja muusikaõpetaja. Pätsi elutööks oli muusikapedagoogika edendamine Eestis.
Riho Päts alustas muusikaõpinguid Tartus 1915. aastal Mart Saare juures. 1916. aastast õppis Tartus Rudolf Grivingi muusikakoolis ja 1920. aastast Tartu Kõrgemas Muusikakoolis. Aastatel 1923–1927 õppis Päts Tallinna Konservatooriumis Artur Lemba klaveriklassis, kõrgkooli lõpetas kompositsiooni erialal (Artur Kappi klass) 1926. aastal.
Päts töötas koolides muusikaõpetajana. Alates 9. augustist 1940 sai ta omal soovil Tallinna Konservatooriumi direktori ametikohalt lahkunud Juhan Aaviku kohusetäitjaks. Aastatel 1940–1941 ja 1944–1950 oli ta Tallinna Riikliku Konservatooriumi õppejõud. Aastal 1950 represseeriti, oli aastani 1955 vangilaagreis. Aastatel 1956–1971 oli ta Tallinna Pedagoogilise Instituudi õppejõud, aastail 1959–1960 laulu- ja muusikakateedri juhataja, aastast 1962 professor.
Isiklikku
Abikaasa Made Päts-Jakobson oli tuntud laulja ja laulupedagoog.
Tema tütar Leelo Kõlar on samuti muusikaõpetaja.
Vladimir Tšernõšev
Vladimir Tšernõšev (4. mai 1921 Narva – 23. august 1985 Tallinn) oli Eesti NSV tootmisjuht ja riigitegelane.
Ta lõpetas aastal 1963 Üleliidulise Metsatehnilise Kaugõppeinstituudi.
Johannes Lest
Johannes Lest (24. veebruar 1899 Kavilda vald, Tartumaa – 15. august 1976 Tallinn) oli Eesti suusataja ja pedagoog.
Vladimir Tšernõšev
Ta oli aastast 1943 NLKP liige, ta on olnud EKP Keskkomitee liige
Johannes Lest
1922–1931 võitis ta suusatamises Eesti meistrivõistlustel 2 kulda, 2 hõbedat ja 1 pronksi. Ta oli 10 ja 30 km-s SELL-i taliolümpiaadi võitja.
Vladimir Tšernõšev
Vladimir Tšernõšev suri 23. augustil 1985 Tallinnas ja ta maeti 28. augustil 1985 Metsakalmistule.
NGC 4526
pisi|NGC 4526 ja SN 1994D NGC 4526 (ka NGC 4560) on läätsgalaktika, mis asub Neitsi tähtkujus.
Galaktika asub Maast umbes 55 miljoni valgusaasta kaugusel ning selle avastas 13. aprillil 1784 William Herschel.
Galaktikast on leitud kaks supernoovat, SN 1969E ja SN 1994D.
Papiss Cissé
Papiss Demba Cissé (sündinud 3. juunil 1985 Dakaris) on Senegali jalgpallur. Ta mängis viimati Türgi kõrgliigaklubis Çaykur Rizespor ründajana.
2012. aastal liitus ta Inglismaa Premier League'i klubiga Newcastle United. Oma esimeses mängus Newcastle Unitedi meeskonnas lõi ta värava Aston Villa väravasse. Mäng lõppes Newcastle'i meeskonna 2:1 võiduga.
Klubikarjääri jooksul on ta muuhulgas mänginud veel Prantsusmaa klubis FC Metz, Saksamaa kõrgliigaklubis SC Freiburg, Hiina kõrgliigaklubis Shandong Luneng ning Türgi kõrgliigaklubides Alanyaspor ja Fenerbahçe.
Õpetaja Tammiku rehabiliteerimine
"Õpetaja Tammiku rehabiliteerimine. Kuidas saada heaks õpetajaks?" on dokumentaalse taustaga Kinoteatri monolavastus, mis esietendus 2015. aasta septembris.
Paepealse raamatukogu
Paepealse raamatukogu on Tallinna Keskraamatukogu 1982. aastal asutatud haruraamatukogu, mis asub Tallinnas Lasnamäe linnaosas aadressil Paul Pinna tänav 8. Praegustes ruumides Linden Passaaži teisel korrusel paikneb raamatukogu alates 2003. aastast, enne seda teenindati Lasnamäe täiskasvanuid Laagna raamatukogus Võru tänavas ja lapsi tavalistes korteriruumides paiknenud Laagna lasteraamatukogus.
Õpetaja Tammiku rehabiliteerimine
Monolavastuse peaosatäitja oli Priit Kruus, Tallinna Ülikooli kirjandusõppejõud, kes oli töötanud aastaid ka eesti keele ja kirjanduse õpetajana. Kaasautorid ja lavastajad on Diana Leesalu, Henrik Kalmet, Paavo Piik ja Paul Piik. Lavastus on dokumentaalse taustaga ja selle loomiseks koguti lugusid põneva koolikogemusega inimestelt, õpetajatudengitelt ja tegevõpetajatelt. Märkimisväärne osa lavastusest oli inspireeritud Priit Kruusi isiklikest kogemustest.
Paepealse raamatukogu
Tallinna Keskraamatukogu osakondades ja haruraamatukogudes kehtib ühtne lugejakaart.
Õpetaja Tammiku rehabiliteerimine
„Õpetaja Tammiku rehabiliteerimine“ oli lugu noorest õpetajast, kel on veel hästi meeles oma põhikooliaegsed õpetajad – vana kooli pedagoogid, raudse kaardikepi ja terava ütlemisega. Teda kannustas soov saada heaks õpetajaks, aga mitte muutuda nendesugusteks. Meil kõigil on olnud oma õpetaja Tammik, kes kõigi karmide õpetaja koondkujuna on meie edasist elu mõjutanud. „Õpetaja Tammiku rehabiliteerimine“ on hariv võimalus vaadata, mismoodi paistavad asjad klassi eest. Teisalt on see elust võetud teater.
Paepealse raamatukogu
Külastuste arv Paepealse raamatukogus:
Õpetaja Tammiku rehabiliteerimine
Septembrist 2015 juunini 2016 mängiti “Õpetaja Tammiku rehabiliteerimist” 59 etendust, kokku jõuti umbes 8500 vaatajani 22 Eesti linnas ja väiksemas asulas.
Kaunase Tehnoloogiaülikool
pisi|Ülikooli logo Kaunase Tehnoloogiaülikool (leedu keeles Kauno technologijos universitetas) on ülikool Kaunases Leedus.
Õppeasutus asutati 27. jaanuaril 1920 kõrgemate kursuste nime all. 16. veebruaril 1922 sai valitsuse otsusega ülikooli staatuse. 1930. aastal nimetati ülikool Vytautas Magnuse Ülikooliks. Sel ajal keskenduti neljale valdkonnale: tsiviilehitus, mehaanika, elektrotehnika ja keemiatehnoloogia.
2015. aastal õppis seal üle 10 000 üliõpilase.
Setu kuningriigi päevad
pisi|Setu kuningriigi päevad [[Obinitsas (2011)]] pisi|Setu kuningriigi päevad [[Mikitamäel (2006)]] Setu kuningriigi päevad on iga aasta augustis mõnes ajaloolise Setumaa asulas toimuvad setu kultuuri päevad. See üritus on setude iga aasta kõige tähtsam üritus. Üritusel valitakse setu ülemsootska.
Esimesed setu kuningriigi päevad toimusid 1994 Aare Hõrna eestvedamisel.
Texase revolutsioon
Texase revolutsioon ehk Texase iseseisvussõda oli 1835.–1836. aastal Mehhiko ja Texase Vabariigi vahel toimunud sõda, mille tulemusena Texase Vabariik iseseisvus. Mehhiko seda siiski ei tunnustanud ning konfliktid jätkusid ka 1840. aastatel. 1845. aastal annekteerisid Texase Vabariigi Ameerika Ühendriigid, kus Texasest sai 28. osariik; anneksiooni tagajärjel algas Mehhiko-Ameerika sõda.
Sõda algas 2. oktoobril 1835 ning lõppes 21. aprillil 1836. Texase vägesid juhtis Sam Houston, Mehhiko armeed president Antonio López de Santa Anna. Ehkki sõda algas Texase pealetungiga oktoobrist detsembrini, oli valdava osa vältel sõjast initsiatiiv Mehhiko armee käes, kuid pärast Santa Anna vangistamist 21. aprillil 1836 taandusid Mehhiko väed lõuna poole riikide piiriks saanud Rio Grande jõge.
Mehhiko poolel osales sõjas umbes 6500 meest, Texase poolel umbes 2000. Mehhiklastest sai surma umbes 1000 ja haavata 500, teksaslastest suri umbes 700 ja haavata sai 100. Sõja lõpetas Velasco rahuleping, mis sõlmiti Texases Velascos (tänapäeval Surfside Beach) 14. mail 1836. Lepingule kirjutas Mehhiko poolt alla vangistatud president Santa Anna, mistõttu Mehhiko valitsus lepingut ei ratifitseerinud. Lepingu sõlmimise tõttu kaotas Santa Anna oma ametikoha.
Mehhiko võimud süüdistasid Texase kaotuses USA sõjalist sekkumist. Ehkki Ühendriigid jäid formaalselt neutraalseks, tuli 40 protsenti 1. oktoobrist 21. aprillini Texase armeesse astunud meestest USAst pärast sõjategevuse algust. Üle 200 neist olid USA sõjaväelased, kellest ühtki ei karistatud, kui nad oma teenistuskohale naasid. Teksaslastest astus armeesse alla viie protsendi, mis on ajalooliselt üsna madal osakaal.
Sõja järel kehtestati Texases senisest karmimad reeglid orjapidamise toetuseks, vabastatud orjadel kästi Texasest lahkuda ning kaotati naiste õigused majanduslikule iseseisvusele.
Alamo lahing
Üks tuntumaid sõjalisi kokkupõrkeid Texase revolutsiooni vältel oli Alamo lahing, milles Mehhiko väed tapsid peaaegu kõik Alamo kindluse kaitsjad (eri hinnangul 182–257) Béxaris, mehhiklasi hukkus 400–600. Lahing oli sõjaliselt tähtsusetu, kuid sel olid ulatuslikud poliitilised tagajärjed.
Alamo lahingust on tehtud arvukalt filme ja raamatuid, neist tuntumate seas on 1960. aastal režissöör John Wayne'i filmitud "The Alamo". Kuni 1970. aastateni kujutati Alamo lahingut ingliskeelsetes raamatutes ja filmides peamiselt heade teksaslaste ja kurjade mehhiklaste kokkupõrkena, võrreldes seda Termopüülide lahinguga antiikajaloos ning kajastamata Texase põlisasukate perspektiivi ja Texase revolutsiooni seoseid orjapidamisega.
Ostueesõigus
Ostueesõigus (ingl right of first refusal) on õigus, mille teostamisel loetakse ostueesõigust omava isiku ja müüja vahel müügileping sõlmituks samadel tingimustel, milles müüja esialgse ostjaga kokku leppis. Seega tekib ostueesõiguse elluviimisel kaks sisult samasugust müügilepingut, mis erinevad teineteisest üksnes ostja isiku võrra. Sellise lepinguga saab ostueesõigust omav isik võimaluse omandada lepingu ese esialgse ostjaga samadel tingimustel.
Ostueesõigust omav isik omandab algse ostja võlaõiguslikud nõuded müüja vastu. See tähendab, et müüjal tekib ostueesõigust omava isiku suhtes omandi üleandmise kohustus. Samal ajal tuleb meeles pidada, et kui ostueesõigust viib ellu üks isik, ei muuda see kehtetuks algse ostjaga sõlmitud müügilepingut ega sellest tulenevaid kohustusi.
Eesmärk
Ostueesõiguse instituut pärineb germaani õigusest, kus see aitas vältida vara sattumist kolmandate isikute omandisse, et jätta see nende isikute kontrolli alla, kes seisid varale lähemal. Sellist õigust omasid näiteks sugulased, kristlased, kaasomanikud ja aadlid. Ostueesõiguse instituut eksisteeris ka Rooma õiguses, kus ostueesõigust käsitleti kui ostu-müügilepingute lisakokkulepet, millega lepingupooled võisid nende vahel sõlmitavat lepingut täiendada.
Liigid
Ostueesõigus jaguneb lepinguliseks ja seaduse alusel tekkinud ostueesõiguseks, mis mõlemad jagunevad omakorda võlaõiguslikeks ja asjaõiguslikeks. Seaduse alusel tekkinud võlaõigusliku toimega ostueesõigus rakendub kinnisasjadele, millel ei ole kinnistusraamatus märget kinnisasja üleandmise kohta. Asjaõigusliku toimega ostueesõigus viiakse ellu kinnisasjade puhul, millel on kinnistusraamatus märge, ning osanike ja kaasomanike ostueesõiguse kasutamisel. Lepinguline võlaõiguslik ostueesõigus on näiteks aktsionäri ostueesõigus märketa Eesti Väärtpaberikeskuses (EVK) ja kokkuleppe alusel tekkinud ostueesõigus. Lepingulise asjaõigusliku toimega ostueesõigused on kinnistusraamatusse kantud kinnisasja või selle kinnisasja osa ostueesõigus ning aktsionäri ostueesõigus märketa EVK-s.
Võla- ja asjaõiguslike käsutustehingute erinevus seisneb nende mõjus eseme käsutusele. Asjaõigusliku toimega ostueesõiguse elluviimisel on tühised kõik käsutusjuhud mis takistavad ostueesõigust omavat isikut ostueesõigusega koormatud eseme omanikuks saamast. Võlaõiguslikul ostueesõigusel mõju käsutusele puudub. Tühisel tehingul ei ole algusest peale õiguslikke tagajärgi, see tähendab, et tühise tehingu alusel saadu tuleb tagastada.
Ostueesõiguse kasutamine
Ostueesõiguse elluviimine toimub ostueesõigust omava isiku avalduse tegemisega müüjale ning avaldus peab olema müügilepinguga samas vormis. Kirjaliku müügilepingu puhul piisab ka notariaalselt tõestatud või kinnitatud avaldusest. Tahteavaldus jõustub selle kättesaamisel müüjale. Ostueesõiguse kasutamisel tuleb meeles pidada, et ostueesõiguse teostamise tahteavaldus jõustuks enne ostueesõiguse teostamise tähtaja lõppu. Ostueesõigust võib ellu viia kahe nädala jooksul pärast teate kättesaamist, kinnisasjade puhul kahe kuu jooksul, kui seaduses või lepingus ei ole ette nähtud teistsugust tähtaega. Näiteks ettevõtte osa müügi korral nähakse ette ühekuune tähtaeg ning aktsiate müümise puhul ei tohi põhikirjaga ette näha pikemat kui kahekuulist tähtaega.
Ostueesõiguse korral on müüjal erikohustus teavitada ostueesõigust omavat isikut. Ostueesõigusega isikule tuleb teavitada ostueesõiguse juhtumist ning ostueesõiguse kokkuleppe aluseks oleva lepingu sisust. Müüja peab teavitamiskohustuse täitma selliselt, et ostueesõigust omaval isikul oleks täielik ülevaade sõlmitud müügilepingust, misjärel ta saab otsustada, kas ostueesõigust teostada või mitte.
Esialgse ostja ja müüja vaheline müügileping jääb ostueesõiguse kasutamisel kehtima. Samal ajal peab müüja arvestama, et ta peab täitma sama kohustuse kahe lepingu alusel, mis toob paratamatult kaasa ühe lepingu rikkumise. Seetõttu on otstarbekas seada müügilepingu kehtivuse eeltingimuseks ostueesõiguse teostamata jätmine või võimalus müüjal müügilepingust taganeda, kui ostueesõigust teostatakse.
Näited
Näide: X ja Y lepivad kokku, et X-le kuuluvate osakute müümisel kolmandale isikule on Y-l ostueesõigus. X sõlmib aktsiate müügilepingu Z-ga, misjärel Y kasutab enda ostueesõigust, saates X-le selle kohta teate. Teate saamisel loetakse X ja Y vahel sõlmituks müügileping samadel tingimustel, milles olid kokku leppinud X ja Z. Müügilepingu alusel on Y-l õigus nõuda X-lt kokkuleppe sõlmimist aktsiate üleandmiseks ja vajalike väärtpaberiülekannete tegemist.
Näide: osanik A müüs oma osaluse OÜ-s kolmandale isikule ja täitis kõik müügilepingust tulenevad kohustused. Lepingust teada saanud teised osanikud soovisid ellu viia ostueesõigust ja teatasid sellest A-le, mille tulemusena loetakse A osa üleandmine kolmandale isikule tühiseks ning A on endiselt OÜ osa omanik. Ostueesõigust omavad teised osanikud saavad seega nõuda A-lt ostueesõiguse täitmist ehk A osade müümist teistele osanikele.
Näide: kinnistu kaasomanik A müüs maja B-le ning B kanti omanikuna kinnistusraamatusse. Olles tehingust teada saanud, otsustas kinnistu teine kaasomanik C kasutada oma ostueesõigust ja saata A-le teate. Seetõttu muutus A ja B vaheline leping tühiseks ning maja omanikuks sai A.
Jäärja metskond
Jäärja metskond loodi 1920. aastal Tali ja Jäärja mõisa maadele. Kantselei asus Jäärja mõisas.
Pärtlinina
Pärtlinina nina Saare maakonnas Saaremaa vallas Rahuste külas.
Jäneda metskond
Jäneda metskond (nimetati 1927. aastal Aegviidu metskonnaks) loodi 1920. aastal Jäneda, Lehtse, Pruuna, Põriki, Linnape, Rägavere, Moe, Tapa, Saiakopli, Räsna, Kaarli mõisa maadele. Kantselei asus Jäneda mõisas.
Paerahu (Hiiu maakond)
Paerahu on Hiiu maakonnas Hiiumaa vallas asuv väike saar (rahu).
Rūpnieki
Rūpnieki on küla (mazciems) Lätis Vidzemes Smiltene piirkonnas Trapene vallas. Enne 1. juulit 2009 kuulus Rūpnieki Alūksne rajooni. Aastatel 2009–2021 kuulus küla Hopa piirkonda.
Küla asub valla põhjaosas merepinnast 95 meetri kõrgusel maantee A3 ääres ja jääb valla keskusest Trapenest 7, Riiast 165 ja endisest piirkonnakeskusest Hopast 12 km kaugusele. Külas asub Rūpnieki bussipeatus.
Hannivka (Orativi rajoon)
Hannivka (ukraina keeles Ганнівка) on küla Ukrainas Vinnõtsja oblastis Orativi rajoonis. Elanike arv on 15. Pindala on 0,56 km².
Rahumaa poolsaar
Rahumaa poolsaar on poolsaar nina Saare maakonnas Saaremaa vallas.
Friedrich Arnemann
Friedrich Arnemann (20. juuni 1895 Riia – 3. juuli 1960 Tallinn) oli sanitaarstatistik, TRÜ arstiteaduskonna assistent aastail 1945–1949. Eesti NSV teeneline arst (1947).
David Samoilov
David Samoilov (kodanikunimega David Samoilovitš Kaufman; 1. juuni 1920 Moskva – 23. veebruar 1990 Tallinn) oli vene keeles kirjutanud juudi luuletaja ja tõlkija.
Alates 1974. aastast elas ta Pärnus.
Ta on maetud Pärnu Metsakalmistule.
Jevhenija Emerald
Jevhenija Emerald (ukraina keeles Євгенія Емеральд ; sündinud 1991 ) on Ukraina juveliir, ühismeediakuulsus ja snaiper.
Eraelu
Kiievis Tarass Sevtšenko Riikliku ülikoolis õigusteaduste, psühholoogia ja avaliku halduse õppimise järel läbis ta sõjalise õppe ja temast sai reservväelane. Ta lõi oma juveeliäri. Tal on tütar esimesest abielust. 2022. aasta oktoobris abiellus Emerald maakaitsejõudude liikme Jevhen Stipanjukiga sõja eesliinil Harkivis. 2023. aasta aprillis sündis ta teine tütar.
Tegevus relvajõududes
Venemaa 2014. aasta invasiooni ajal soovis ta liituda relvajõududega, kuid teda keelduti vastu võtmast, kuna ta tütar oli alla 3-aastane.
Pärast Venemaa sissetungi Ukrainasse 2022. aasta 24. veebruaris liitus Emerald vabatahtlikuna Ukraina relvajõudude maakaitsejõududega, hiljem Ukraina politsei üksuses "Safari". Tema tegevus naissnaiprina pälvis rahvusvahelise meedia tähelepanu ning teda hakati tema kutsungi järgi Ukraina Jeanne d'Arciks kutsuma.
Sama aasta kevadel tegutses Emeraldi üksus Butša vabastamisel, kus Venemaa armee pani toime raskeid sõjakuritegusid.
Pärast rasestumist loobus tegevusest eesliinil, kuid jätkas tagalas armeed toetava vabatahtliku tööga.
Vabatahtlik tegevus
Sõja alguses majutas Jevhenija põgenikke oma kodus, korraldas relvajõudude toetuseks korjanduse ning vedas varjenditesse toitu. Maakaitsejõududes tegevust alustades ilmnes, et kuna naised Ukraina relvajõududes on üsna uus nähtus (lubatud sõjaväkke alates 2014. aastast), siis puuduvad naistele sobivad vormid. Seetõttu lõi Emeraldi vend Andrii koos oma kaasaga naisvõitlejaid varustava mittetulundusühingu.
Vitsakimp
pisi|Ajakirja Witsakimp päisVitsakimp (Witsakimp) oli huumoriajakiri, mis ilmus Viljandis aastatel 1908–1909 ajalehe Sakala lisana sagedusega kord kuus. Ajakiri sisaldas huumorit, satiiri, karikatuure ja jutukesi.
Ajakirja andsid välja Ado Peet (1908) ja J. Kipper (1909). Vastutavad toimetajad olid Ado Peet (1908), J. Kipper ja Hans Turp (1909), tegevtoimetajad J. Kipper ja Hans Turp (1908).
Ajakirja trükiti Viljandi trükikodades Ado Peet (1908), A. Rennit (1909).
Pangarahu
Pangarahu on Saare maakonnas Saaremaa vallas asuv väike saar (rahu).
Rahu koordinaadid on.
Hallutsinatsiooniargument
Hallutsinatsiooniargument (argument from hallucination) on argument, mis hallutsinatsioonide võimalikkusest järeldab, et tajuelamus ei sõltu objektiivselt olemasolevatest esemetest.
Argument on üldjoones järgmine. Võimalikud on hallutsinatsioonid, st elamused, mis on subjektiivselt eristamatud ehtsatest tajuelamustest ning on nendega fenomenoloogilise olemuse ehk fenomenilise iseloomu poolest samalaadsed, kuid mille puhul puudub objektiivselt olemasolev tajuobjekt. Sellepärast ei saa taju ja tajuelamuse olemus sõltuda tajutavatest objektidest, nii nagu seda tavaliselt käsitatakse.
Sellest võidakse edasi järeldada, et tajudes me teadvustame mittetavalisi objekte, nimelt meelteandmeid.
Eeldused ja kriitika
Hallutsinatsiooniargument eeldab, et
Kui eeldada, et tajuelamuse fenomenoloogilise loomuse määrab kogetavate objektide loomus, siis on mõistetav järeldus, et tajuelamuse puhul teadvustatakse alati meelteandmeid. Aga see eeldus on vaieldav.
Kaika kalmistu
Kaika kalmistu on kalmistu Karula kihelkonnas, tänapäevase haldusjaotuse järgi Kaika külas Antsla vallas.
Winstoni maakond (Alabama)
Winstoni maakond (Winston County) on maakond USA-s Alabama osariigis.
Maakonna halduskeskus on Double Springs ja suurim linn Haleyville.
Ajalugu
Winstoni maakond moodustati 12. veebruaril 1850. aastal. Algselt nimetati maakond Massachusettsi kuberner John Hancocki järgi Hancocki maakonnaks ning maakonna halduskeskuseks sai Houston. 22. jaanuaril 1858 nimetati maakond Alabama kuberner John A. Winstoni järgi ümber Winstoni maakonnaks.
1883. aastal sai halduskeskuseks maakonna keskosas asuv Double Springs ning samal aastal moodustati Winstoni maakonna idaosast Cullmani maakond.
Līga Meņģelsone
pisi|Līga Meņģelsone 2022. aastal Līga Meņģelsone (sündinud 31. mail 1972) on Läti ärinaine ja poliitik. Ta on parteitu Läti tervishoiuminister Arturs Krišjānis Kariņši teises valitsuses. Enne seda oli ta Läti Tööandjate Keskliidu (LDDK) peadirektor.
Ta õppis Läti Kultuuriakadeemias kultuurikorralduse bakalaureuseõppes, hiljem Läti Ülikoolis rahvusvahelisi majandussuhteid.
Ta juhtis transiidifirma "Noord Natie Ventspils Terminals" müügiosakonda, oli turundus- ja müügiosakonna juhataja firmas "Coats Latvija", avalike suhete spetsialist firmas "Es&Partneri".
Aastatel 2001–2004 oli ta uudisteagentuuri "BNS Latvija" direktor, 2005. aastal SIA "Mediju Grupa Tops" juhatuse liige, 2008. ja 2009. aastal JSC "News Media" juhatuse liige. Group+" ja SIA "Telegraf" juhatuse esimees.
Augustis 2011 valiti ta Läti Tööandjate Konföderatsiooni (LDDK) peadirektoriks.
2022. aastal, detsembri alguses, esitati ta ühisnimekirjas "Apvienatais listis" (kuhu kuulusid Läti Roheline Partei, Läti Regioonide Ühendus ja Liepaja partei) Läti tervishoiuministri kandidaadiks. Ta on 14. detsembrist 2022 Läti tervishoiuminister.
Tühja maja mõistatus
"Tühja maja mõistatus" (inglise keeles The Adventure of Empty House) on Arthur Conan Doyle'i jutustus, milles astuvad üles detektiiv Sherlock Holmes ja doktor Watson. Algselt ilmus jutustus ajakirja Strand Magazine külgedel 1903. aastal. "Tühja maja mõistatus" kuulub kogumikku "Sherlock Holmesi tagasitulek".
Marija Fjodorovna (1847–1928)
Maria Sophia Fredericka Dagmar (26. november 1847 – 13. oktoober 1928) oli Venemaa keisri Aleksander III abikaasa, õigeusku ristituna Marija Fjodorovna.
Lõokesed traadil
"Lõokesed traadil" on 1969. aastal valminud Tšehhoslovakkia mängufilm. Filmi võtted toimusid 1968. aastal Praha kevade vabamates oludes. 1969. aastal keelustati film Tšehhoslovakkia kommunistlike võimude poolt, enne kui see ekraanile jõudis. Film linastus ja jõudis filmifestivalidele alles 1990. aasta algul.
Sisu
Filmi tegevus toimub 1950. aastate algul. Kodanlike klasside ja intelligentsi esindajad on saadetud tööle vanaraua ümbertöötamise tehasesse, et neid sotsialismi vaimus ümber kasvatada.
Melanhoolia
Ajalugu
pisi|[[Albrecht Dürer. "Melencolia I", 1514]] Temperamenditeooria loojaks peetakse Vana-Kreeka arsti Hippokratest ja mitu sajandit hiljem elanud Vana-Rooma arsti Claudius Galenost. Nemad töötasid välja nn kehamahlade teooria, mille järgi inimese temperamendi määrab kindlaks üks keha põhimahladest: veri (kr. sanguis), lima (kr. flegma), must sapp (kr. melas chole) või kollane sapp (kr. chole). Siit tulenevad tänapäevalgi tuntud temperamenditüüpide nimetused: sangviinik, flegmaatik. melanhoolik, koleerik. Melanhooliat põhjustas liigne must sapp, vanakreeka keeles μέλας (melas), 'tume, must', ja χολή (kholé), 'sapp'. See teooria oli seotud element maaga, sügisese aastaajaga, lähtus põrnast (siseelundist), mis on külm ja kuiv, ning ka melanhoolik on samasuguste omadustega. Astroloogias näitas see Saturni mõju.
Melanhooliat kirjeldati kui eraldi haigust, millel olid vaimsed ja füüsilised sümptomid. 5. ja 4. sajandil eKr iseloomustas Hippokrates oma teoses "Aforismid" kõiki "hirme ja rusutuse tundeid, kui need kestavad pikka aega" sümptomaatilistena melanhooliale. Kui patsienti ei saanud haigusest terveks ravida, siis arvati, et melanhoolia tulenes sellest, et kehasse oli sisenenud deemon ja selle üle võtnud.
Marija Fjodorovna (1847–1928)
Noorpõlv
Dagmari vanem vend oli Taani troonipärija, õde Alexandra abiellus 1863. aastal tulevase Suurbritannia kuninga Edward VII-ga, Vilhelm valiti samal aastal Kreeka kuningaks.
1864. aasta sügisel saabus Taani kuningakotta Venemaa keisri Aleksander II poeg, troonipärija Nikolai, eesmärgiks kihluda Dagmariga. Kihlus kuulutatigi välja, kuid abiellumiseni ei jõutud – Nikolai haigestus ja suri aprillis 1865.
Abielu
Dagmar sõitis Venemaale juba septembris 1866. Oktoobris toimus õigeusku ristimine ning 9. novembril abiellus Marija Fjodorovna Peterburis troonipärija Aleksander Aleksandrovitšiga.
Neil sündis kuus last:
Marija Fjodorovnast sai Venemaa keisrinna 12. märtsil (vkj 1. märtsil) 1881, kui mõrvati keiser Aleksander II ja troonile tuli tema poeg Aleksander III. Kroonimispidustused toimusid 1883. aastal Moskvas.
Keisri pere kolis Talvepaleest elama Gattšina paleesse (40 km kaugusel Peterburist), talvel viibiti Anitškovi palees (Peterburi kesklinnas).
1. novembril 1894 suri Aleksander III kõigest 49-aastaselt. 26. novembril abiellus uus keiser, poeg Nikolai, Hesseni printsessi Alixiga. Marija Fjodorovnast sai leskkeisrinna.
Tagasi Taani
Pärast revolutsioonilisi sündmusi Venemaal lahkus Marija Fjodorovna koos tütarde Ksenja ja Olgaga 1919. aasta märtsi lõpus Venemaalt. Pääsetee oli neile organiseerinud Marija Fjodorovna õde, Inglise kuninga George V ema Alexandra. Krimmi rannikult sõideti Suurbritannia lahingulaeval Marlborough Inglismaa kaudu Taani. Kopenhaageni lähedal suveresidentsis elas Marija Fjodorovna oma elupäevade lõpuni, ta suri 13. oktoobril 1928. Aastal 2006 maeti tema põrm ümber perekonna hauda Peeter-Pauli katedraalis.
Donald Sassoon
Donald Sassoon (sündinud 1946 Kairos) on juudi päritolu Suurbritannia ajaloolane.
Sassoon omandas hariduse Pariisis, Milanos, Londonis ja Ameerika Ühendriikides. Doktorikraadi sai ta Birkbeck College'is.
Ta on kirjutanud raamatuid Euroopa ühiskonna ja kultuuri ajaloost 19. ja 20. sajandil. 2008. aastal ilmus eesti keeles üks tema peateoseid "Euroopa kultuuri ajalugu aastast 1800 kuni tänapäevani", mis inglise keeles ilmus 2006. aastal. Tema teiseks olulisemaks teoseks peetakse raamatut "One Hundred Years of Socialism" (1996).
Sassoon töötab Londoni ülikooli Queen Mary kolledžis.
2012. aastal pidas Sassoon Tallinnas loengu Euroopa kultuurituru ajaloost.
Roomassaare nina
Roomassaare nina on nina Saare maakonnas Saaremaa vallas Kuressaares.
Stākas
Stākas on küla (skrajciems ehk hajaküla) Lätis Cēsise piirkonnas Amata vallas. Aastail 2000–2021 kuulus küla Amata piirkonda.
Stākas asub valla lääneosas merepinnast 159 meetri kõrgusel. Küla jääb valla keskusest Ģikšist 11 ja Riiast 77 kilomeetri kaugusele.
Kaupo Deemant
Kaupo Deemant (12. veebruar 1936 Kõrgepalu, Võrumaa – 14. juuni 2010 Tallinn ) oli eesti ajaloolane.
Stākas
Aastal 2007 oli külas 8 elanikku.
Markus Grek
Markus Grek (vn Грек 'kreeklane') oli Veneetsiast pärit ehitusmeister, kes töötas 16. sajandi algul Ivan III kutsel Jaanilinnas. Ta projekteeris ja ehitas Jaanilinna Jumalaema Uinumise kiriku, mille kohalikust arhitektuurikoolkonnast erinevat, Bütsantsi-pärast kuju on seletatud ehitusmeistri Veneetsia päritoluga.
Kaupo Deemant
Ta lõpetas 1962. aastal Tartu Ülikooli ajaloo erialal. Magistritöö "Proosa kivikalmistu" kaitses ta Tartu Ülikoolis 1993. aastal.
Ta töötas aastatel 1962–2002 Tallinna Linnamuuseumis.
Kõrgessaare–Hüti–Puski tee
Kõrgessaare–Hüti–Puski tee on Transpordiameti hallatav kõrvalmaantee Hiiumaal teeregistri numbriga 12115.
Tee algus on Kõrgessaare alevikus, ta läbib Otste, Lauka, Isabella, Heiste, Hüti, Kiivera ja Puski küla ning ulatub Reigi-Nõmme külani. Kõrvalmaantee kogupikkus on 16,466 km, laiuseks on 6–7m.
Kirjeldus
Mustkate on teele ehitatud Kõrgessaare alevikust alates kuni Heiste küla läbiva teelõiguni ca 8,5km pikkuselt.
Regulaarne ühistransport (liinibuss) toimib maanteel Kõrgessaare aleviku ja Lauka küla vahel, bussid peatuvad Särglepa ja Lauka peatustes. Laukalt edasi järgmiste peatusteni regulaarset bussiliiklust ei toimu.
Kõrgessaare ja Hüti küla vaheline teelõik on suures osas algupärane ja kulgeb 10,5 km pikkuselt Eesti Vabariigi (1918–1940) aegsete kinnistute piiride vahel õgvendamata trassina.
Hüti ja Puski vaheline kruusatee lõik (pikkus 6 km) on põhjalikumalt välja ehitatud Nõukogude okupatsiooni alguses sõjaväe tellimusel ja on tänapäevase mõõduka liiklustiheduse juures sobivalt lai ja laugete kurvidega.
Kõrgessaare–Hüti–Puski teel on üks sild (nr. 1101), Kõrgessaarest 6.264 km kaugusel. See asub Isabella külas Lilbi peatuse lähedal ning kulgeb üle Armioja. Sild on ehitatud 1959. aastal omaaegse tüüplahendusena, sildeava pikkus on 5,9 m.
Kiivera külas asub tee lähedal muidu tasasel reljeefil suhteliselt järskude nõlvadega korrapärase kujuga kuni 9 m kõrgune küngas.
Hovanštšina (ooper)
pisi|Ülesvõte ooperi esimesest vaatusest. Kujutatud on [[Punane väljak|Punast väljakut. Lavakujundaja Apollinari Vasnetsov, 1897.]] "Hovanštšina" on Modest Mussorgski viie vaatusega ooper. Mussorgski pooleli jäänud ooperi lõpetas Nikolai Rimski-Korsakov. Ooperi libreto kirjutas samuti Mussorgski.
SAR 21
SAR 21 (Singapore Assault Rifle - 21st Century, inglise keelest 'Singapuri ründevintpüss – 21. sajand') on Singapuri bullpup-ründevintpüss.
Hovanštšina (ooper)
Ooper kanti esimest korda ette 9. veebruaril 1886 Peterburi Maria teatris.
SAR 21
Relv võeti 1999. aastal Singapuri relvajõudude standardautomaadiks, sellega asendati litsentsi alusel toodetud automaadid M16S1 ning SAR 21 konstrueerimisel prooviti M16 vigu parandada.
SAR 21 toodetakse ka ekspordiks, Ameerika Ühendriikides turustab seda Singapuri ettevõtte ST Kinetics tütarettevõte VT Systems. SAR 21 asendatakse Singapuri sõjaväes uue automaadiga BR18.
Rudno
Rudno on küla Poolas Väike-Poola vojevoodkonnas Krzeszowice vallas.
See asub 6 km Krzeszowicest edelas ja 26 km Krakówist läänes.
Elanike arv 2009. aastal oli 745.
Rudnos on Tenczyni linnuse varemed.
Tulekivi tänav
Tulekivi tänav on tänav Tallinnas Haabersti linnaosas Õismäe asumis.
Tulekivi tänav algab Vana-Rannamõisa teelt, ristub Tanuma tänavaga ja lõpeb seejärel umbtänavana. Tulekivi tänav on peaaegu lääneedela-idakirdesuunaline ja ligi 250 meetri pikkune.
Tulekivi tänav sai nime 31. juulil 1959.
Rahvusvaheline Semiootika Instituut
Rahvusvaheline Semiootika Instituut (International Semiotics Institute, ISI) on semiootikaalasele uurimistegevusele spetsialiseerunud instituut.
Instituut asutati 1988. aastal Soomes Toronto Semiootika Ringi initsiatiivil, eestvedajaks Paul Bouissac. Instituut paiknes Imatras, kus korraldas iga-aastasi semiootikakonverentse kuni aastani 2013. Instituuti juhatas Eero Tarasti. Alates aastast 1992 andis instituut välja seeriat Acta Semiotica Fennica.
Aastast 2014 asub instituut Leedus Kaunase Tehnoloogiaülikooli juures. Selle direktor on Dario Martinelli.
Jaan Lorens seenior
Jaan Lorens seenior (24. oktoober 1888 Vana-Tänassilma vald, Viljandimaa – 6. detsember 1957 Stockholm) oli Eesti sporditegelane.
Aastast 1922 oli ta Tallinna Kalevi tenniseklubi esimees ja bridžiklubi juhatuse liige.
Elga Mark-Kurik
Elga Mark-Kurik, ka Elga Kurik (aastani 1964 Elga Mark; 26. detsember 1928 Tartu – 6. november 2016 ) oli eesti geoloog ja paleontoloog (paleoihtüoloog).
Jaan Lorens seenior
Ta töötas aastast 1928 AS Odor direktorina.
Elga Mark-Kurik
Haridus- ja töökäik
Elga Mark lõpetas 1947. aastal Tartu 2. Keskkooli. Samal aastal astus ta Tartu Riiklikku Ülikooli, mille lõpetas 1952. aastal regionaalgeoloogia erialal. Ülikooli lõpetamisele järgnes aspirantuur Eesti NSV Teaduste Akadeemia Geoloogia Instituudis (1952–1955). 1955. aastal kaitses (kinnitati 1956) ta geoloogia-mineraloogiateaduste kandidaadi kraadi väitekirjaga "Eesti NSV Devoni Tartu ja Gauja lademe psammosteiidid (Agnatha)". Juhendaja oli paleontoloogist bioloogiadoktor Dmitri Obrutšev, kes kümmekond aastat hiljem (1965) avaldas koos Mark-Kurikuga monograafia väljasurnud lõuatute hulka kuuluvatest psammosteiididest (taastrükk 2013. aastal).
Jaan Lorens seenior
Isiklikku
Tema poeg oli spordiajakirjanik Jaan Lorens.
Elga Mark-Kurik
Haridus- ja töökäik
Elga Mark-Kurik töötas alates 1956. aastast TA (hiljem TTÜ) geoloogia instituudis, alustades nooremteaduri ametikohast. 1959. aastal sai ta vanemteaduri kutse paleontoloogia alal. Lühikest aega töötas Mark-Kurik juhtivteadurina (1989–1990). Aastail 1992–1998 töötas ta teadurina, alates 1998. aastast erakorralise teadurina.
Teadustöö
Elga Mark-Kuriku peamised uurimisalad olid paleoihtüoloogia ja biostratigraafia. Ta on uurinud põhjapanevalt Devoni ajastu rüü- ja kilpkalu.
Tähelepanu pälvinud loodusteaduslike avastuseni on maailmamainega paleontoloog Mark-Kurik jõudnud tänu aastakümneid kestnud aktiivsele rahvusvahelisele koostööle, pühendumisele enam kui 380 miljonit aastat tagasi elanud Devoni kalade uurimisele ja haruldasi kivistiseeksemplare sisaldavatele Eesti geokogudele.
Ta on uurinud Devoni lõuatuid (Heterostraci, Osteostraci) ja rüükalu (Placodermi), eeskätt nende taksonoomiat ja morfoloogiat, kuid vaatluse all olid ka muud aspektid: ontogenees, sugulussuhted, evolutsioon, geograafiline ja geoloogiline levik. Rüü- ja kilpkakalu on ta uurinud paljudest maailma piirkondadest, lisaks Eestile ka Šotimaal, Venemaal, Poolas, Saksamaal, USAs ja Austraalias.
Ta on käsitlenud ka paleontoloogia ajalugu ja looduskaitse küsimusi. Ta on kaitsnud ideed, et teada olevad Devoni (ka Siluri) kalad olid kunagi troopiliste merede asukad; rõhutanud kalakoosluste tähtsust omaaegse elukeskkonna kindlakstegemises.
Paljandite uurimine
Elga Mark-Kurik alustas Eesti paljandite uurimist üliõpilasena. 1948. ja 1951. aastal koostas ta Ahja ürgorus asuva Mõsumäe paljandi geoloogilise lühikirjelduse. 1951. aastal diplomitöö-eelse praktika ajal uuris ta Kassimäe paljandit Ahja jõel ja Keldri müüri paljandit Piusa jõel. Samal aastal jõudis uurida veel mitmeid Ahja ürgoru paljandeid: mõõdistas ja kirjeldas Palanumäe paljandit, koostas Oosemäe paljandi kohta geoloogilise lühikirjelduse ja Suur-Taevaskoja paljandi esimese teadaoleva geoloogilise lühikirjelduse. Ka Võrtsjärve kaldapaljandi uurimine mahtus 1951. aastasse – Mark-Kurik koostas esimese teadaoleva geoloogilise kirjelduse paljandiseeria lõunapoolsest osast.
1953. aastal koostas ta esimese teadaoleva geoloogilise kirjelduse Ahja jõe Kongsi pae paljandi kohta ja Piusa jõe Kalmetumäe paljandi kohta (koos Vaike Paulmanniga). Kalmetumäe paljandist kogus ta rikkaliku kogu kalafossiile.
1959–1962 kaevas ta koos Anne Kleesmentiga välja Karksi paljandis Halliste jõel fossiilseid kalu. Samas juhtis ta ka tafonoomilisi uuringuid. 1990. aastal koostas ta paljandi kohta korduva geoloogilise kirjelduse.
Pikaajaline Eesti paljandite uurimine näitas, et kuigi on arvatud, et Eestis on palju Devoni kalade leiukohti, on tegelik olukord pigem vastupidine: kalafossiile leidub vaid üksikutes paljandites.
Essi leiukoha uurimine
Parima fossiilsete kalade leiukohana Eestis ning ühtlasi olulise kalade leiukohana ka maailma mastaabis tuntud Essi müür asub Võhandu jõe kaldajärsakul Veriora vallas Põlva maakonnas. 1963. aastal koostas Mark-Kurik esimese Essi paljandi geoloogilise kirjelduse ning teostas seal fossiilsete kalade väljakaevamist. Uurimistöid jätkas ta paljandis ka 1966. ja 1967. aastal. Tema juhtimisel teostati kalafossiilide väljakaevamist ka 1970. ja 1980. aastal. Kaevatud fossiile säilitatakse TTÜ Geoloogia Instituudis.
1960. aastail Essi müürist leitud ja fondides säilitatud ühestainsast pisikesest kalafossiilist sai alguse 2013. aastal mahukas rahvusvaheline uurimistöö, mis päädis teadusartikli ilmumisega ajakirjas Nature.
Prototetrapoodi fossiili uurimine
1953. aastal leidis Elga Mark-Kurik Piusa jõe Kalmetumäe paljandit uurides selle koopa seinast tetrapoodi-laadse eluka jäänused. Leitud luutükid jäid aga aastakümneteks uurimisjärge ootama. Alles 1997. aastal Tallinnas käinud sellal Londoni loodusloomuuseumis töötav rootsi paleontoloog Per Erik Ahlberg hakkas seda uurima.
Selgus, et ürgolendil oli seninägematu hammastik, ja Ahlberg kuulutas luutüki sajandi leiuks. Eestist ja Lätist leitud 370 miljoni aasta vanused fossiili lõualuutükid võivad aidata taastada meie eellaste veest maale tulemise üksikasju. Haruldane luutükk on umbes 5 cm pikk ja punakat värvi. Hiljem saatis Mark-Kurik Ahlbergile Londonisse ka fotod ja joonised, mille abil leiu harukordsus lõplikult selgeks tehti. Mark-Kurik kommenteeris 2000. aasta aprillis seda leidu nii: "Leitud fossiil on vanim omalaadne elukas. Selliste hammastega kalu pole seni leitud. Kas loomal olid jalad või uimed, pole tänini teada. Arvan siiski, et pigem oli ta neljajalgne kui kala. Kesk-Devonis hakkasid tekkima esimesed neljajalgsed, mille tunnistuseks fossiil võib olla".
Selleteemaline artikkel ilmus ajakirja Palaeontology 2000. aasta augustinumbris, autorid olid Ahlberg, Mark-Kurik ja läti paleontoloog Ervīns Lukševičs. Artiklis nimetati leidu Livoniana multidentata 'ks ja fülogeneetilise analüüsi alusel paigutasid autorid leiu Panderichthys 'e ja tetrapoodide vahele.
Panderichthys 'e fossiili kompuutertomograafiline uurimine
1972. aastal Cēsise külje all Lode savikarjääris toimunud väljakaevamistel, kus osales ka Mark-Kurik, avastati Devoni ajastu kalade skelette sisaldav ulatuslik kiht. Sealt tuli välja nii rüükalu perekonnast Asterolepis kui ka kaht liiki suuri lihasuimseid: Laccognathus ja Panderichthys. Viimane on umbes meetripikkune tugev röövkala. Selle kala fragmente on Eestist ja Lätist leitud ka varemgi, kuid Lode karjäärist leitud terved skeletid on suur haruldus.
pisi|[[Panderichthys 'e rekonstruktsioon]] Leidu püüti ka uurida, kuid edutult, ja see jäi Tallinna Polütehnilise Instituudi hoidlatesse ootama oma aega. 2004. aastal asusid Uppsala Ülikooli evolutsioonibioloogia keskuse doktorant Catherine Boisvert ja tema juhendaja, fossiilsete lihasuimsete kalade uurija Per Erik Ahlberg asja kallale. Nad veendusid, et ilma kompuutertomograafita ei nihku asi paigast. Probleem oli selles, et kivistis paiknes äärmiselt kergesti lõhenevas savikivimis, mistõttu fossiili transportimine kuhugi kaugemale ei olnud reaalne. Probleem lahendati siiski üsna lihtsalt – Ahlbergi teravmeelse ettepaneku alusel paluti Elga Mark-Kuriku vahendusel abi Ida-Tallinna keskhaiglalt. Nii kasutatigi veebruaris 2006 kala uurimiseks meditsiinilist kompuutertomograafi. Saadud andmed kirjutati kolmele CD-le ja teadlased said hakata infot oma eriprogrammidega analüüsima.
Septembris 2008 ilmus ajakirjas Nature Boisverti, Ahlbergi ja Mark-Kuriku artikkel "The pectoral fin of Panderichthys and the origin of digits" ("Panderichtyse rinnauim ja sõrmede-varvaste päritolu"). Autorid kirjutasid, et leidsid Panderichthys 'e eksemplari uimedest sõrmealgmeid. Uimede kiirikud ehk radiaalid olid küll väga lühikesed ja ilma liigesteta, kuid kompuutertomograafi abil täiesti äratuntavad. Autorid järeldasid, et sõrmed polnud tetrapoodide uuendus, vaid tulenesid eemaleulatuvatest radiaalidest, mis eksisteerisid juba varem kõigil sagaruimsetel kaladel.
Panderichthys on omamoodi vahevorm kalade ja tetrapoodide ehk neljajalgsete vahel.
Antiarhide klaspri avastamine
Essi leiukohast leitud paljude kalaluude seast osa kuulub väikesele rüükalale nimega Microbrachius. See fossiilne perekond kuulub rüükalade seltsi Antiarchi. Antiarhide pea ja keha, isegi rinnauimed olid kaetud luuplaatidega. Varem oli Microbrachius tuntud vaid Šotimaalt leitud fossiilsete leidude järgi, kus selle kala välisskelett oli tervikuna säilinud.
Geoloogia Instituudi kollektsioonis leidub suurel hulgal paari sentimeetri pikkusi antiarhide välisskeleti plaadikesi. Ainult ühele neist on kinnitunud omapärane konksutaoline moodustis, millele Mark-Kurik ei osanud omal ajal anda seletust. Selle asend ega kuju ei meenutanud teiste rüükalade kõhuuime tuge.
pisi|vasakul|[[John Long Gogo formatsioonist leitud fossiiliga (foto aastast 2005). 2013 avastas Long klaspri Elga Mark-Kuriku poolt varem Võhandu jõe kaldajärsaku paljandist leitud antiarhi kivistiselt]] Lahendus tuli 2013. aasta sügisel, kui Geoloogia Instituuti külastas Flindersi Ülikooli paleontoloog John A. Long Adelaide'ist (tuntud ka teaduse populariseerijana). Koos kolleegidega oli ta taolist moodustist, mida nimetatakse klaspriks, kirjeldanud kahe rüükalade rühma – ptüktodontide (2008 ) ja artrodiiride (2009 ) esindajatel. Nende rüükalade emaskalade kehaõõnest leiti koguni embrüod. Seega polnud kahtlust, et need kalad sünnitasid hästi väljakujunenud maime.
Eestist pärit esmaleiu iseärasus seisnes selles, et klasper kinnitus Microbrachius 'e kõhurüü külge ning see oli esimene antiarh, kellel kopulatsioonielund avastati.
Ajakirjale Nature esitatud artikli esimese variandi (27.01.2014 ) järelduste osa tundus retsensentidele kahtlane, kuna antiarhide kivistisi on leitud tuhandeid, kuid klasprit seni kirjeldatud ei oldud. Artikkel lükati tagasi. John Long kaasas uurimusse veel 10 teadlast erinevatest riikidest, sealhulgas Mark-Kuriku varasema koostööpartneri Per Erik Ahlbergi, et täiendavalt uurida Microbrachius 'e Šotimaa eksemplare ja ühtlasi osaleda materjali tõlgendamisel ning süstemaatika ja evolutsiooni alaste järelduste tegemisel. Mitmel Šotimaa fossiilil leitigi klasper, mõnel isegi kaks (vasak- ja parempoolne).
Artikli täiendatud variant leidis ajakirjas Nature aktsepti 29. augustil 2014 ja ilmus ajakirja elektroonilises väljaandes 19. oktoobril 2014 pealkirjaga "Copulation in antiarch placoderms and the origin of gnathostome internal fertilisation" ("Antiarhide kopulatsioon ja lõugsuuste sisemise viljastamise päritolu"). Autorid: John A. Long, Elga Mark-Kurik, Zerina Johanson, Michael S. Y. Lee, Gavin C. Young, Zhu Min, Per E. Ahlberg, Michael Newman, Roger Jones, Jan den Blaauwen, Brian Choo, Kate Trinajstic. Rahvusvahelise uurimusega kaasnes tähelepanuväärne meediakajastus uudisteajakirjas Time. Ajakirja Nature paberväljaandes ilmus teadusartikkel 8. jaanuaril 2015.
Muid töid
pisi|[[Lõuatud|Lõuatu erikilbiline kala Psammolepis alata. Mudeli autor Elga Mark-Kurik]]
Alates 1994. aastast valmistas Mark-Kurik fossiilsete kalade elusuuruseid teaduslikke rekonstruktsioone. Ta tegi umbes 20 rekonstruktsiooni, mida võib näha Läti loodusmuuseums Riias, Helsingi Ülikooli loodusmuuseumis ja Eesti Maaülikooli Võrtsjärve õppekeskuse püsiekspositsioonis. Tema tehtud suurim kalamudel on pikkusega 83 sentimeetrit; see on psammosteiid nimega Psammolepis alata ning asub Riias loodusmuuseumis. Tartu Ülikooli geoloogiamuuseumile plaanis Mark-Kurik teha kõige suurema Kesk-Devoni psammosteiidi – Tartuosteus maximus 'e – mudeli, see oleks olnud peaaegu kaks meetrit pikk.
Koostöös Briti paleopataloogidega – Londoni loodusloomuuseumi kuraatori Zerina Johansoni, King's College Londoni professori Moya Meredith Smithi ja Charles Howardiga (Hadassahi meditsiinikeskus Jeruusalemmas) tegeleti fossiilsete kalade vigastuste ning nende paranemisprotsesside histoloogilise uurimisega. Uurimuste põhjal koostatud ühisartikkel avaldati teadusajakirjas Biology Letters 2013. aasta oktoobris.
Mark-Kurik osales (ka juhina) paljudel uurimisreisidel, sealhulgas kolmel ekspeditsioonil Vene Arktikas: Uus-Siberi saartel, Kotelnõi saarel ja Severnaja Zemljal. Ta kogus välitöödel kalu 40 aastat. Lisaks teadustööle määras ta aastakümneid kalafossiile Eesti geoloogiateenistusele, ka omaaegses Nõukogude Liidus (Loode-Venemaal, Uuralis, Siberis, Kesk-Aasias) töötavatele geoloogidele. Mark-Kurik on intervjuus öelnud: "Mõned uurijad on spetsialiseerunud lõuatutele, teised plakodermidele või kõrgematele kaladele, kuid selliseid paleoihtüolooge, kes kõiki rühmi hästi tunneks, peaaegu polegi, neid oli viimati 19. sajandil."
Artikleid
Tal oli uurimusi Devoni ja Siluri paleoihtüoloogia, biostratigraafia, biogeograafia, paleoökoloogia, paleopataloogia ja tafonoomia alal. Ajakirjas Nature ilmus kahel korral Mark-Kuriku osalusel artikkel Devoni ajastu fossiilsetest lõugsuustest kaladest. 2008. aastal avaldatud artikkel käsitleb lihasuimse Panderichthys rhombolepis 'e, 2014 ilmunud artikkel rüükalade hulka kuuluva Microbrachius 'e uuringu tulemusi.
Isiklikku
Elga Mark-Kurik oli Juhan Mei tütretütar, Julius Margi ja Kristine Mei tütar, Karin Margi ja Lüüdia Vallimäe-Margi õde, Lydia ja Natalie Mei õetütar.
Väikesaar
Väikesaarteks nimetatakse Eestis suursaartest ehk Saaremaast, Hiiumaast ja Muhust väiksemaid saari.
Väikesaari, mis on aasta läbi asustatud, nimetatakse püsiasustusega väikesaarteks.
Algirdas Butkevičiuse valitsus
Algirdas Butkevičiuse valitsus oli pärast oktoobris peetud 2012. aasta Leedu parlamendivalimisi Algirdas Butkevičiuse moodustatud Leedu Vabariigi valitsus.
Valitsuskoalitsiooni kuulusid Leedu Sotsiaaldemokraatlik Partei, Tööerakond, Kord ja õiglus ja Leedu poolakate valimisaktsioon. Leedu poolakate valimisaktsioon lahkus valitsuskoalitsioonist augustis 2014.
Valitsuse koosseis
Valitsusse kuulusid järgmised ministrid:
Rudawa
Küla asub umbes 19 km Krakówist lääne pool.
Elanike arv 2009. aastal oli 2045.
Aphrodite's Child
Aphrodite's Child oli Kreeka progressiivse ja psühhedeelse roki ansambel.
Ansambel moodustati 1967. aastal. Sellesse kuulusid
Albumid/LP-d
Oli Kreeka muusika omaaegses pildis väga erandlik ansambel.